Public procurement notice: Modification Of A Contract/Concession During Its Term
Published: 2021-06-22
Buyer: Poliisihallitus
Country: FI
Contract type: Services
Procedure: Restricted procedure
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Poliisihallituksella on voimassa kilpailutettu toimitussopimus yhteiskyselyjärjestelmän (Renki) käyttöliittymän toteuttamisen asiantuntijapalveluista. Poliisihallitus on kilpailuttanut toimitussopimuksen Hansel Oy:n perustaman "IT-konsultointi 2018—2022 (DPS)" -nimisen dynaamisen hankintajärjestelmän sisäisenä kilpailutuksena vuonna 2019. Sopimus on tullut voimaan 11.9.2019 ja on voimassa, kunnes kumpikin sopijapuoli on täyttänyt sopimuksen mukaiset velvollisuutensa. Hankintojen sitoumuksettomaksi arvoksi arvioitiin tarjouspyynnössä 500 000—2 000 000 EUR.
Hankinnan kohteena ovat asiantuntijapalvelut, joiden lopputuloksena syntyy yhteiskyselyjärjestelmän käyttöliittymä. Käyttöliittymä tulee olemaan kansallinen hakualusta EU:n yhteentoimivuusasetusten mukaiselle eurooppalaiselle hakuportaalille. Toteutuksessa huomioidaan niin kansalliset kuin kansainvälisetkin säädökset ja ohjeet. Kansainväliset velvoitteet ovat täydentyneet ja tarkentuneet hankinnan kilpailutuksen jälkeen tavalla, jota hankintayksikkö ei ole kyennyt ennakoimaan kilpailutuksessa. Velvoitteiden toteuttaminen ja toteuttamisen aikataulut perustuvat eu-LISAn määrittämiin testaus- ja käyttöönottoaikatauluihin, Schengenin tietojärjestelmää koskevien asetusten täytäntöönpanoaikatauluihin sekä kansainvälisen rahoituksen ehtoihin. Nämä tekijät yhdessä sen kanssa, että hankkeessa tehty teknologiamuutos on vaikuttanut työmääriin ja aikatauluun ja että käyttöliittymän toteutuksen laajuus on osoittautunut alun perin arvioitua suuremmaksi, ovat johtaneet töiden päällekkäisyyteen. Toimitussopimuksen piirissä on jouduttu tekemään töitä ennakoitua enemmän ja sopimuksen laajuus on kasvamassa olennaisesti ennakoitua suuremmaksi. Kyseisiä töitä ei voida siirtää toteuttavaksi myöhemmin erillisenä hankintana, vaan ne on hankittava lisäpalveluina nykyiseltä toimittajalta. Muutoksen jälkeen asiantuntijapalveluiden sitoumukseton laajuus on 2 000—2 950 henkilötyöpäivää. Tarvittavat lisätyöt sisältävät ennen kaikkea kansainvälisten velvoitteiden toteuttamiseen liittyviä töitä 30.6.2022 saakka.
Poliisihallituksen Renki-hankkeen tavoitteisiin kuuluvista töistä, joita toimitussopimus ei kata muutoksenkaan jälkeen, käynnistetään kilpailutus, jonka on tarkoitus valmistua 5/2022 mennessä.
Toimittajalta voidaan tilata lisätöitä enintään 950 henkilötyöpäivää aiemmin sovitun enimmäistyömäärän lisäksi. Tarvittavat lisätyöt sisältävät ennen kaikkea kansainvälisten velvoitteiden toteuttamiseen liittyviä töitä 1.8.2021 alkaen 30.6.2022 saakka.
Toteutukseen liittyvät kansainväliset tekijät yhdessä sen kanssa, että hankkeessa tehty teknologiamuutos on vaikuttanut työmääriin ja aikatauluun ja että käyttöliittymän toteutuksen laajuus on osoittautunut alun perin arvioitua suuremmaksi, ovat johtaneet töiden päällekkäisyyteen. Toimitussopimuksen piirissä on jouduttu tekemään töitä ennakoitua enemmän, ja sen vuoksi toimitussopimuksen laajuus kasvaa olennaisesti ennakoitua suuremmaksi. Tehtäviä ei voida siirtää toteuttavaksi myöhemmin jatkokehityksenä tai uutena kilpailutettavana toimituksena, vaan ne on hankittava lisäpalveluina nykyiseltä toimittajalta. Töiden siirtäminen myöhemmäksi olisi taloudellisesti ja teknisesti mahdotonta ja estäisi Suomea täyttämästä Euroopan unionin asetuksista ja eu-LISAn asettamista aikatauluista johtuvia velvoitteita. Jotta Poliisihallitus pysyy Suomea velvoittavissa aikatauluissa, käynnissä olevia toteutuksia ei voida keskeyttää, vaan ne tulee saattaa loppuun nykyisen toimittajan kanssa. Toimittajan vaihtaminen ei ole hankintayksikköä velvoittavassa aikataulussa käytännössä mahdollista ja se myös aiheuttaisi merkittävää haittaa. Uusi toimittaja ei pystyisi perehtymään toteutukseen ja toteuttamaan vaadittuja toiminnallisuuksia asetetussa aikataulussa.


Winner: Visma Consulting Oy